Каміла (каралева-кансорт Вялікабрытаніі)

Каміла Размары Маўнтбетэн-Віндзар, нарожданая Шанд (; , ) — каралева-кансорт Злучанага каралеўства Вялікабрытаніі і Паўночнай Ірландыі, а таксама дзяржаў Садружнасці, другая жонка (з 9 красавіка 2005) караля Карла ІІІ.

 Біяграфія 
Народжаная Шанд (). З дваранскага роду, дачка Бруса Шанда, маці — народжаная К’юбіт. Каміла была ў блізкіх адносінах з прынцам Чарлзам яшчэ напачатку 1970-х, аднак яе кандыдатура як нявесты не задаволіла яго бацькоў. З 1973 па 2005 была вядомая як Каміла Паркер-Боўлз (, прозвішча па першым мужу Эндру Паркер-Боўлзу, з якім яна развялася ў 1995). Адносіны з Чарлзам пасля яго шлюбу з Дыянай Спенсер у 1980-я гады аднавіліся, што стала адной з прычын расставання прынца і прынцэсы Уэльскай.

Чарлз і Каміла ажаніліся ў 2005 г., праз 9 і 10 гадоў адпаведна пасля разводу са сваімі першымі сужэнцамі (на той час Дыяны не было ў жыцці, яна загінула ў 1997 г.; першы муж Камілы Эндру жыве і цяпер). Цырымонія шлюбу Чарлза і Камілы была пазбаўлена пышнасці і размаху. У лютым 2005 іх шлюб быў зарэгістраваны ў муніцыпальным дэпартаменце Віндзара. Каралева пры гэтым не прысутнічала. Момантам замірэння для адносін у каралеўскай сям’і стала царкоўнае блаславенне, атрыманае сужэнцамі ў царкве Св. Георга Віндзорскага замка ад арцыбіскупа Кентэрберыйскага. Самы доўгі раман у гісторыі брытанскай манархіі атрымаў шчаслівы канец.

Каміла мае ўсе тытулы, якія адпавядаюць тытулам мужа, якія ён атрымаў пры нараджэнні (герцагіня Корнуальская  — у Англіі і Ротсейская  — у Шатландыі, і інш.).

У герцагіні Корнуальскай двое дзяцей ад першага шлюбу з Эндру Паркер-Боўлзам — Том Паркер-Боўлз (нар. 1974) і Лора Лопес (народжаная Паркер-Боўлз) (нар. 1978). У Камілы пяцёра ўнукаў: Лола (нар. 2007) і Фрэдзі (28 лютага 2010) — дзеці Тома; Эліза (16 студзеня 2008), блізняты Гус і Луіс (30 снежня 2009) — дзеці Лоры.

 Узнагароды 
 Дама Каралеўскага сямейнага ордэна каралевы Елізаветы II 30 кастрычніка 2007:
 Дама Вялікага крыжа Каралеўскага Віктарыянскага ордэна (GCVO, 9 красавіка 2012)
 Кампаньён ордэна Зоркі Меланезіі (CSM, 3 лістапада 2012)
 Памятны медаль да 100-годдзя Саскачэван 2005
 Медаль Дыяментавага юбілею каралевы Елізаветы II 2012

 Спасылкі 
 Сайт Брытанскага каралеўскага дому
 Сайт Прынца Уэльскага 

Катэгорыя:Члены Брытанскага каралеўскага дому
Катэгорыя:Віндзорская дынастыя
Катэгорыя:Палюбоўніцы манархаў Вялікабрытаніі
Катэгорыя:Мужы і жонкі манархаў Вялікабрытаніі